Miwako

Jelenleg

Az általa alapított yakuza klán feje.

* Yoshihara-klán
* Aozora-klán

Sumiyoshi-Rengo

Jelenleg

Otonashi-klán (?)

Adatlap

Egy hétköznapi leányzó, szörnyű múlttal. Kezeihez ugyanis vér tapad, nem is kevés, bár ennek egy részét nem is ö maga ontotta ki.

## Történet

Adott egy fiatal lány, és egy nehézségekkel, bonyodalmakkal teli család.

Egy olyan élet, amit senki sem választana magától, amiről hiába akarna lemondani, nem tud.

### **Múlt**

***De ne siessünk ennyire előre.***

Történetünk főhősnője Yokohamában, Japánban látta meg a napvilágot pontosan 20 évvel  ezelőtt, az év hatodik hónapjának hetedik napján. Egyedüli gyermek, ráadásul a gyengébbik nemet erősíti, épp ezért már ennek is megitta a levét. Családja évtizedek óta az oly veszélyes, és híres yakuzákat szolgálja, ami rengeteg jogosultsággal jár, azonban nem csak jó oldala van ennek a szövetségnek.

A fegyelmezése többé-kevésbé össze jött. Tanult, okos, csinos, fiatal nőt faragtak belőle aki büszkén állhatna családja élén, de azt nem mindenki nézi jó szemmel, hogy egy nő irányítson egy ilyen fontos családot, mint az övé. A Yoshihara klán - akik alá tartoztak - temérdek próbatétel és feladat elé állította az ifjú vezetőt, és végül Yukari, mint az *Aozora-klán* egyetlen örököse a hatalmas nyomás alatt, amiket csak még nagyobb elvárások követtek, megtört. Ám nem ez az egyetlen oka annak, hogy most itt tart.

***Hogy menekül.***

A yakuza nem minden egyes tagja "becsületes" - már ha egy maffia tag lehet az -. Ilyen volt *Yoshihara Naoki* is - az említett yakuza klán vezetőjének fia -, aki ezért az életével fizetett.

***Minden két évvel ezelőtt kezdődött...***

Gyönyörű, meleg, nyári délután volt. Egy átlagos nap, ugyan olyan mint a többi. Yukari
szokásos látogatását tette felettesei otthonában. Mivel a klán vezetője nem volt otthon így kénytelen volt megvárni míg a délután estébe nyúlt át.

Egy, a fiával elköltött vacsorát követően kicsit többet ivott a 28 éves férfi a kelleténél, és mivel amúgy is ellenezte a lánynak szánt címet, gondolta megkeseríti az életét és elveszi tőle azt, amit férfi elvehet egy nőtől.

Némi erőszakoskodást követően két pisztoly lövés dördült el, megzavarva az éjszaka csendjét. A szobalány talált rájuk. A zilált külsejű, kócos, riadt Yukari a földön ült. Ruhája több helyen is szakadt volt, kezében pedig ott füstölgött a fegyver, ami az egyik leghíresebb klán örökösével végzett.

Mielőtt kiértek volna a mentők, a rendőrök és a yakuzák Yukarinak  már hűlt helye. A szerveket viszont két holttest várta. Az örökösé, és, úgy tűnik biztosra ment a fiatal nő, mert a másik a szobalányé volt.

És hogy Yukari  azóta hol van, és mit csinál? Senki sem tudja. Bujkál, ugyanis nem csak a rendőrség van
a nyomában, hanem a yakuza is, és míg az első csak börtönbe zárná, a másodikat

túl sem élné...

***Úgy fest teljesen nyoma veszett, vagy ez csak a látszat?***

### **Jelen**

***Jelenleg az Otonashi Miwako nevet használja.***

Új életéhez rengeteg új dolog is társult. Ilyen például új munkahelye  is, ami egy jelmezes kávézó. Vagy új otthona, ami kicsit sem hasonlít a fényűző kúriára amiben előtte élt és nevelkedett.

Büszkesége és jelleme megszenvedte ugyan a történteket, de nem lett kegyetlen szörnyeteg. Ezt bizonyítja az is, hogy gond nélkül látja el új feladat körét és mosolyog a vendégekre.

Kedves, udvarias, de felettébb csendes. Nem nyílik meg igazán senkinek. Munkatársai sem tudnak róla többet, csak amit szerinte kell: hogy két évvel ezelőtt költözött Shibuyába, és egyedül él egy társasházban.

Új barátaival korának és munkájának megfelelően viselkedik. Kifejezetten gyerekesnek és ártatlannak hat, nem is gondolnák hogy a boldog(nak) tűnő mosoly mögött mi rejtőzik.

***Ez az idilli kép azonban csak közösségi életére igaz.***

Valójában teljesen elzárkózik mindentől és mindenkitől. Magánélete ugyanis kész pokol. Rémálmok gyötrik, félelem övezi a hétköznapjait, és ha nincs olyan társaságban, akikben feltétel nélkül megbízna szabályosan retteg. Ki sem mozdul otthonról.

Olyan mintha két teljesen eltérő személy lenne.

## Megjelenés

***Teljesen átlagos a megjelenése, képes elveszni a tömegben.***

* Magassága úgy 159-160 centiméter.
* Súlya megközelítőleg 47 kilogramm.
* Barna, derekáig érő haját két masnival/szalaggal köti fel nem teljes copfokba.
* Tengerkék szemei - amik rémálmaiból felkelve vörösesen izzanak - szépen íveltek, olyanok mintha mosolyognának, és mindig csillognak.
* Ruhatárát legfőképpen a fekete, fehér és piros/vörös szín jellemzi.

Ám ha démoni oldala eluralkodik rajta az több változással is jár: Az amúgy barna haja aranyszőkévé, tengerkék szemei pedig vöröses árnyalatúra váltanak. Ruhatárát bár nem sokban befolyásolja, olykor felváltja egy jóval kirívóbb öltözet.

## Érdekességek

* Ízig-vérig (legalább is 83%-ban) ember. Ettől van benne valami furcsa, valami egészen démoni, amit még ő maga sem tud megmagyarázni.
* Olykor látomásai vannak, megérzései és deja vu-i amiket nem meglepő módon nehezen képes kezelni és még annyira sem feldolgozni.
* Vonzza a vér látványa, illata és íze, ennek ellenére nem lenne képes még egy apróbb állatot sem bántani, nem hogy még embert (azon a kettőn kívül, persze).
* Megszállottja a masniknak, főleg ha az hajba való, a virágoknak, ha az nem cserepes, és a drágaköveknek, amíg azok nem ékszerben vannak.
* Ha valakit a szívébe fogad (talán) az élete árán is megvédi.

## Galéria

**Ismerősök**
Nicklaus × Hitomi